3.  ลักษณะการประกอบธุรกิจ

    1.  ประวัติความเป็นมาและการเปลี่ยนแปลงและพัฒนาการที่สำคัญ

บริษัท ธนายง จำกัด จดทะเบียนก่อตั้งขึ้นเมื่อวันที่ 27 มีนาคม 2511 ด้วยทุนจดทะเบียนเริ่มแรก
5,000,000 บาท เพื่อดำเนินธุรกิจด้านการพัฒนาอสังหาริมทรัพย์ บริษัทฯ
ได้เริ่มเปิดโครงการพัฒนาอสังหาริมทรัพย์โครงการแรก คือ “โครงการธนาซิตี้”
ซึ่งตั้งอยู่ริมถนนบางนา-ตราด กม.14 ในปี 2531 ซึ่งเป็นโครงการที่ประกอบไปด้วยบ้านเดี่ยว
ทาวน์เฮ้าส์ คอนโดมิเนียม และที่ดินเปล่าจัดสรร

บริษัทฯ
ได้นำกิจการเข้าจดทะเบียนในตลาดหลักทรัพย์แห่งประเทศไทยและเริ่มทำการซื้อขายหลักทรัพย์
ครั้งแรกในวันที่ 1 มีนาคม 2534 และต่อมาเมื่อวันที่ 2 มิถุนายน 2536 บริษัทฯ
ได้จดทะเบียนแปรสภาพจาก
บริษัทจำกัดเป็นบริษัทมหาชนจำกัด และได้ขยายลักษณะการประกอบธุรกิจออกไปหลายประเภท เช่น
โครงการอสังหาริมทรัพย์ อาคารพักอาศัยใจกลางเมือง เซอร์วิสอพาร์ทเม้นท์ อาคารสำนักงาน
โรงแรม และโครงการสาธารณูปโภคขนาดใหญ่

บริษัทฯ ได้รับผลกระทบจากวิกฤติเศรษฐกิจในปี 2540 ซึ่งส่งผลกระทบโดยตรงต่อภาคธุรกิจ
โดยเฉพาะอย่างยิ่งผู้ประกอบการที่กู้ยืมเงินจากต่างประเทศ
การลอยตัวค่าเงินบาทส่งผลให้เงินกู้ยืมที่เป็นสกุลเงินตราต่างประเทศมีมูลค่าเพิ่มสูงขึ้นอย่างมากเมื่อเทียบเป็นสกุลเงินบาท
บริษัทฯ ก็ได้รับผลกระทบต่างๆ เหล่านี้ด้วยเช่นกัน ในระหว่างปี 2545-2549 บริษัทฯ
ได้ทำการปรับปรุงโครงสร้างหนี้ และเข้าสู่กระบวนการฟื้นฟูกิจการ ซึ่งบริษัทฯ
ได้ปฏิบัติตามแผนฟื้นฟูกิจการจนกระทั่งศาลล้มละลายกลางได้มีคำสั่งยกเลิกการฟื้นฟูกิจการในปลายปี
2549

ระหว่างปี 2550-2552 บริษัทฯ และบริษัทในกลุ่ม
ได้ลงทุนในอสังหาริมทรัพย์สำหรับการพัฒนาโครงการในอนาคต โดยได้ซื้อที่ดินที่หาดกมลา
จังหวัดภูเก็ต ถนนสุขุมวิท กรุงเทพฯ กาญจนบุรี และเขาใหญ่ อีกทั้งได้เช่าที่ดินที่เชียงใหม่
และทำการเปิดให้บริการโรงแรมบูติคแห่งแรกภายใต้ชื่อ “โรงแรม ยู เชียงใหม่” โดยมีบริษัท
แอ๊บโซลูท โฮเต็ล เซอร์วิส จำกัด ซึ่งเป็นบริษัทร่วมเป็นผู้บริหาร นอกจากนี้ บริษัทฯ
ยังได้รับจ้างเหมาแบบเบ็ดเสร็จเพื่อออกแบบและก่อสร้างโรงแรมบริเวณสถานีบีทีเอสสุรศักดิ์

เมื่อวันที่ 4 พฤษภาคม 2553 บริษัทฯ ได้ขยายธุรกิจอย่างต่อเนื่อง
โดยการได้มาซึ่งหุ้นสามัญของบีทีเอสซี ร้อยละ 94.60 ของหุ้นที่จำหน่ายได้แล้วทั้งหมดของบีทีเอสซี
และได้เปลี่ยนชื่อบริษัทเป็น บริษัท บีทีเอส กรุ๊ป โฮลดิ้งส์ จำกัด (มหาชน)
ทำให้ธุรกิจหลักของกลุ่มเปลี่ยนไปเป็นธุรกิจระบบขนส่งมวลชน ดังนั้น
เพื่อให้สอดคล้องกับธุรกิจหลักใหม่ของบริษัทฯ เมื่อวันที่ 11 พฤษภาคม 2553 บริษัทฯ
จึงได้เปลี่ยนหมวดเป็น “ขนส่งและโลจิสติกส์” ภายใต้อุตสาหกรรม “บริการ”
และได้เปลี่ยนชื่อย่อในการซื้อขายหลักทรัพย์เป็น “BTS”

เมื่อวันที่ 25 มกราคม 2554 บริษัทฯ ได้ออกและขายหุ้นกู้แปลงสภาพ มูลค่ารวม
10,000,000,000 บาท ให้แก่นักลงทุนในต่างประเทศทั้งจำนวน
เพื่อลดภาระต้นทุนทางการเงินจากเงินกู้ยืมจากสถาบันการเงินซึ่งใช้ในการเข้าซื้อหุ้นสามัญบีทีเอสซี

เมื่อวันที่ 26 มกราคม 2554 บริษัทฯ ได้ลดทุนโดยการลดมูลค่าที่ตราไว้ของหุ้นจาก 1 บาทต่อหุ้น
เป็น 0.64 บาทต่อหุ้น เพื่อล้างส่วนต่ำมูลค่าหุ้นและลดผลขาดทุนสะสมของบริษัทฯ
และต่อมาในเดือนมีนาคม 2554 บริษัทฯ
ได้จ่ายเงินปันผลระหว่างกาลให้แก่ผู้ถือหุ้นเป็นครั้งแรกนับตั้งแต่บริษัทฯ ออกจากแผนฟื้นฟูกิจการในปี
2549

บีทีเอสซีเป็นบริษัทที่ได้รับสัมปทานดำเนินการระบบรถไฟฟ้าบีทีเอสจากกทม.
โดยบีทีเอสซีมีสิทธิแต่เพียง ผู้เดียวในการดำเนินงาน
และมีสิทธิรับรายได้จากการจัดเก็บค่าโดยสารจากผู้ใช้บริการระบบรถไฟฟ้าบีทีเอส
รวมทั้งรายได้จากการให้เช่าพื้นที่โฆษณา รายได้จากธุรกิจที่เกี่ยวเนื่องภายในสถานี
และธุรกรรมทางพาณิชย์ในรูปแบบอื่น
เป็นระยะเวลา 30 ปี นับตั้งแต่วันแรกที่ระบบรถไฟฟ้าบีทีเอสเริ่มเปิดดำเนินการในเชิงพาณิชย์ (5
ธันวาคม 2542)
ตามสัญญาสัมปทาน บีทีเอสซีจะต้องโอนกรรมสิทธิ์งานโครงสร้างให้แก่กทม. เมื่อก่อสร้างแล้วเสร็จ
ซึ่งบีทีเอสซีได้ทำการโอนกรรมสิทธิ์ดังกล่าวแล้วในเดือนพฤศจิกายน 2542
สำหรับงานระบบไฟฟ้าและเครื่องกลนั้น บีทีเอสซีต้องโอนให้กทม. เมื่อสิ้นสุดอายุสัมปทาน นอกจากนี้
สัญญาสัมปทานยังได้กำหนดอัตราค่าโดยสารสูงสุดที่บีทีเอสซีสามารถเรียกเก็บได้
เงื่อนไขในการปรับอัตราค่าโดยสาร รวมไปถึงความถี่ในการขอปรับขึ้นอัตราค่าโดยสาร

นอกจากสัญญาสัมปทานแล้ว
บีทีเอสซียังได้รับจ้างจากกรุงเทพธนาคมให้เป็นผู้ให้บริการเดินรถและซ่อมบำรุงของส่วนต่อขยายสายสีลม
ช่วงสะพานตากสิน-วงเวียนใหญ่ ระยะทาง 2.2 กิโลเมตร ซึ่งเปิดให้บริการเมื่อวันที่ 15
พฤษภาคม 2552 และส่วนต่อขยายสายสุขุมวิท ช่วงอ่อนนุช-แบริ่ง ระยะทาง 5.25 กิโลเมตร
ซึ่งเปิดให้บริการเมื่อ 12 สิงหาคม 2554 โดยส่วนต่อขยายดังกล่าว กทม.
เป็นผู้ลงทุนและเป็นเจ้าของงานโครงสร้างและระบบไฟฟ้าและเครื่องกล
นอกจากส่วนต่อขยายสายสีลมและสายสุขุมวิทแล้ว บีทีเอสซียังเป็นผู้เดินรถพร้อมจัดหารถบีอาร์ที
รวมถึงบริหารสถานีบีอาร์ที โดยได้รับจ้างจากกรุงเทพธนาคม

นอกจากนี้แล้ว เมื่อวันที่ 3 พฤษภาคม 2555
บีทีเอสซีได้เข้าลงนามในสัญญาการให้บริการเดินรถและซ่อมบำรุง
โครงการระบบขนส่งมวลชนกรุงเทพมหานคร กับกรุงเทพธนาคม ในการให้บริการเดินรถ
และซ่อมบำรุงโครงการระบบขนส่งมวลชนกรุงเทพมหานคร เป็นระยะเวลา 30 ปี นับแต่วันที่ 8
พฤษภาคม 2555 ถึง 2 พฤษภาคม 2585 ซึ่งเส้นทางประกอบด้วย ส่วนต่อขยายสายสีลม
ช่วงสะพานตากสิน-วงเวียนใหญ่ และ ช่วงวงเวียนใหญ่-บางหว้า (ระยะทางรวม 7.50
กิโลเมตร) และส่วนต่อขยายสายสุขุมวิท ช่วงอ่อนนุช-แบริ่ง (ระยะทางรวม 5.25 กิโลเมตร)
และจะรวมเส้นทางเดิมของสัมปทานภายหลังครบกำหนดอายุสัมปทานในวันที่ 4 ธันวาคม 2572
(ระยะทางรวม 23.50 กิโลเมตร)

ในอดีตที่ผ่านมา
บีทีเอสซีได้เล็งเห็นว่าธุรกิจสื่อโฆษณาบนรถไฟฟ้าเป็นธุรกิจที่มีความเกี่ยวข้องและสามารถสร้างมูลค่าเพิ่มให้กับบีทีเอสซีได้
รวมทั้งผลประกอบการตลอด 10
ปีที่ผ่านมามีการเติบโตของรายได้และผลกำไรอย่างต่อเนื่องมาโดยตลอด
บีทีเอสซีจึงได้เข้าซื้อหุ้นทั้งหมดของวีจีไอ เมื่อวันที่ 30 กันยายน 2552 โดยวีจีไอได้รับสิทธิจาก
บีทีเอสซีในการใช้พื้นที่บนขบวนรถไฟฟ้า และบนสถานีรถไฟฟ้าในการหารายได้โฆษณา นอกจากนี้
ในช่วงหลายปีที่ผ่านมา กลุ่มวีจีไอได้ขยายขอบเขตการดำเนินธุรกิจ
โดยมุ่งเน้นการให้บริการโฆษณาพื้นที่โฆษณาป้ายภาพนิ่งและจอแอลซีดีในโมเดิร์นเทรดต่างๆ ได้แก่
เทสโก้ โลตัส และเทสโก้โลตัส เอ็กซ์เพรส บิ๊กซี ซูเปอร์เซ็นเตอร์ และวัตสัน
โดยกลุ่มวีจีไอได้รับสิทธิแต่เพียงผู้เดียวในพื้นที่ตามที่ระบุในสัญญาซึ่งส่วนใหญ่มีระยะเวลาประมาณ
4-5 ปี ทั้งนี้
ปัจจุบันวีจีไออยู่ระหว่างการเตรียมความพร้อมเพื่อเข้าจดทะเบียนในตลาดหลักทรัพย์แห่งประเทศไทย
โดยวีจีไอได้ยื่นแบบคำขออนุญาตเสนอขายหุ้นที่ออกใหม่
แบบแสดงรายการข้อมูลการเสนอขายหลักทรัพย์ และร่างหนังสือชี้ชวนต่อสำนักงาน ก.ล.ต. แล้ว
ในวันที่ 18 พฤษภาคม 2555 และขณะนี้อยู่ในระหว่างการพิจารณาของสำนักงาน ก.ล.ต.

นับตั้งแต่ปี 2545 เป็นต้นมา มีการเปลี่ยนแปลงและพัฒนาการที่สำคัญ ดังนี้

+---------+------------------------------------------------------------+
| 2545    | -   บริษัทฯ ได้ทำการปรับปรุงโครงสร้างหนี้ โดยเข้าสู่กระบวนการฟื้นฟูกิจการ |
+---------+------------------------------------------------------------+
| 2549    | -   ศาลล้มละลายกลางมีคำสั่งให้ยกเลิกการฟื้นฟูกิจการ เมื่อวันที่ 14        |
|         |     พฤศจิกายน 2549                                          |
+---------+------------------------------------------------------------+
|         | -   ตลาดหลักทรัพย์แห่งประเทศไทยอนุญาตให้หลักทรัพย์ของบริษัทฯ          |
|         |     ซื้อขายได้ในหมวดพัฒนาอสังหาริมทรัพย์ ตั้งแต่วันที่ 28 ธันวาคม 2549    |
|         |     เป็นต้นไป                                                |
+---------+------------------------------------------------------------+
| 2550    | -   บริษัทฯ จัดตั้งบริษัทร่วมทุน ชื่อ บริษัท กมลา บีช รีสอร์ท แอนด์ โฮเต็ล   |
|         |     แมนเนจเม้นท์ จำกัด                                        |
|         |     เพื่อประกอบกิจการโรงแรมและพัฒนาอสังหาริมทรัพย์ในจังหวัดภูเก็ต      |
|         |                                                            |
|         | -   บริษัทฯ จัดตั้งบริษัทร่วมทุน ชื่อ บริษัท ฮิบเฮง คอนสตรัคชั่น            |
|         |     (ประเทศไทย) จำกัด (ปัจจุบันชื่อ บริษัท เอชเอชที คอนสตรัคชั่น จำกัด) |
|         |     เพื่อดำเนินธุรกิจรับเหมาก่อสร้าง                               |
+---------+------------------------------------------------------------+
| 2551    | -   บริษัทฯ จัดตั้งบริษัทร่วมทุน ชื่อ บริษัท แอ๊บโซลูท โฮเต็ล เซอร์วิส จำกัด  |
|         |     เพื่อดำเนินธุรกิจรับบริหารจัดการโรงแรม                         |
+---------+------------------------------------------------------------+
| 2552    | -   เมื่อเดือนพฤษภาคม 2552 รถไฟฟ้าส่วนต่อขยายสายสีลม              |
|         |     ช่วงสะพานตากสิน-วงเวียนใหญ่ ระยะทาง 2.2 กิโลเมตร เปิดให้บริการ |
|         |     โดยบีทีเอสซีเป็นผู้ให้บริการเดินรถ และซ่อมบำรุงในส่วนต่อขยายนี้       |
|         |     ภายใต้สัญญาให้บริการเดินรถและซ่อมบำรุง                        |
|         |                                                            |
|         | -   เมื่อเดือนกรกฎาคม 2552 บริษัทฯ ซื้อหุ้นของบริษัท กมลา บีช รีสอร์ท    |
|         |     แอนด์ โฮเต็ล แมนเนจเม้นท์ จำกัด ในส่วนที่ถือโดย Winnington      |
|         |     Capital Limited ในราคา 648.4 ล้านบาท โดยบริษัทฯ           |
|         |     ได้ชำระราคาเป็นหุ้นออกใหม่ของบริษัทฯ จำนวน 1,034.8 ล้านหุ้น      |
|         |     และเงินสดจำนวน 100 ล้านบาท ทำให้ทุนจดทะเบียนชำระแล้วของบริษัทฯ |
|         |     เพิ่มขึ้นจาก 5,813,333,333 บาท เป็น 6,848,133,333 บาท       |
|         |     โดยเป็นหุ้นสามัญที่ออกจำหน่ายแล้วจำนวน 6,848,133,333 หุ้น        |
|         |     มูลค่าที่ตราไว้หุ้นละ 1 บาท                                   |
|         |                                                            |
|         | -   เมื่อเดือนสิงหาคม 2552 บริษัทฯ ออกและจัดสรรใบสำคัญแสดงสิทธิ      |
|         |     TYONG-W1 จำนวน 856,016,666 หน่วย ให้แก่ผู้ถือหุ้นเดิมของบริษัทฯ   |
|         |     ตามสัดส่วนการถือหุ้น โดยใบสำคัญแสดงสิทธิ TYONG-W1 1 หน่วย       |
|         |     มีสิทธิซื้อหุ้นสามัญของบริษัทฯ ได้ 1 หุ้น (มูลค่าที่ตราไว้หุ้นละ 1บาท)     |
|         |     ในราคาใช้สิทธิที่ 0.50 บาทต่อหุ้น                              |
|         |                                                            |
|         | -   เมื่อเดือนพฤศจิกายน 2552 มีการใช้สิทธิตามใบสำคัญแสดงสิทธิ         |
|         |     TYONG-W1 ทำให้ทุน จดทะเบียนชำระแล้วของบริษัทฯ เพิ่มขึ้นจาก       |
|         |     6,848,133,333 บาท เป็น 7,614,391,803 บาท                |
|         |     โดยเป็นหุ้นสามัญที่ออกจำหน่ายแล้วจำนวน 7,614,391,803 หุ้น        |
|         |     มูลค่าที่ตราไว้หุ้นละ 1 บาท                                   |
+---------+------------------------------------------------------------+
| 2553    | -   เมื่อเดือนมีนาคม 2553 บริษัทฯ จัดตั้งบริษัทย่อย ชื่อ ธนายง ฮ่องกง     |
|         |     ลิมิเต็ด ในฮ่องกง เพื่อดำเนินธุรกิจลงทุนในหลักทรัพย์                |
|         |                                                            |
|         | -   เมื่อเดือนเมษายน 2553 บริษัทฯ จัดตั้งบริษัทร่วมทุน ชื่อ แอ๊บโซลูท      |
|         |     โฮเต็ล เซอร์วิส ฮ่องกง ลิมิเต็ด ในฮ่องกง                       |
|         |     เพื่อดำเนินธุรกิจรับบริหารจัดการโรงแรม                         |
|         |                                                            |
|         | -   เมื่อวันที่ 4 พฤษภาคม 2553 บริษัทฯ ได้มาซึ่งหุ้นสามัญร้อยละ 94.60    |
|         |     ของหุ้นที่จำหน่ายได้แล้วทั้งหมดของบีทีเอสซี ณ ขณะนั้น โดยบริษัทฯ       |
|         |     ได้ชำระค่าตอบแทนส่วนหนึ่งเป็นเงินสดจำนวนรวม 20,655.7 ล้านบาท   |
|         |     (คิดเป็นร้อยละ 51.59 ของค่าตอบแทน) ซึ่งบริษัทฯ                 |
|         |     ได้ใช้เงินกู้ยืมจากสถาบันการเงินทั้งจำนวน                        |
|         |     และออกหุ้นสามัญเพิ่มทุนของบริษัทฯ จำนวน 28,166,879,984 หุ้น      |
|         |     ที่ราคาหุ้นละ 0.688 บาท (รวมเป็นเงิน 19,378.8 ล้านบาท         |
|         |     หรือคิดเป็นร้อยละ 48.41 ของค่าตอบแทน) ดังนั้น                  |
|         |     ทำให้ทุนจดทะเบียนชำระแล้วของบริษัทฯ เพิ่มขึ้นจาก 7,614,391,803   |
|         |     บาท เป็น 35,781,271,787 บาท                             |
|         |     โดยเป็นหุ้นสามัญที่ออกจำหน่ายแล้วจำนวน 35,781,271,787 หุ้น       |
|         |     มูลค่าที่ตราไว้หุ้นละ 1 บาท                                   |
|         |                                                            |
|         | -   เมื่อวันที่ 4 พฤษภาคม 2553 บริษัทฯ ได้เปลี่ยนชื่อบริษัทเป็น “บริษัท     |
|         |     บีทีเอส กรุ๊ป โฮลดิ้งส์ จำกัด (มหาชน)”                         |
|         |                                                            |
|         | -   เมื่อวันที่ 11 พฤษภาคม 2553 บริษัทฯ                           |
|         |     ได้เปลี่ยนหมวดในตลาดหลักทรัพย์แห่งประเทศไทยเป็นขนส่งและโลจิสติกส์  |
|         |     ภายใต้อุตสาหกรรม “บริการ”                                 |
|         |     และเปลี่ยนชื่อย่อในการซื้อขายหลักทรัพย์เป็น “BTS”                 |
|         |                                                            |
|         | -   เมื่อวันที่ 29 พฤษภาคม 2553                                 |
|         |     รถโดยสารประจำทางด่วนพิเศษเส้นทางช่องนนทรี - ราชพฤกษ์         |
|         |     เริ่มให้บริการโดยบีทีเอสซีเป็นผู้ให้บริการเดินรถและบริหารสถานี        |
|         |     ภายใต้สัญญาจ้างผู้เดินรถพร้อมจัดหารถโดยสารและสัญญาจ้างผู้บริหารสถานี |
+---------+------------------------------------------------------------+
|         | -   ระหว่างเดือนมิถุนายนถึงเดือนสิงหาคม 2553 บริษัทฯ                |
|         |     ได้เสนอขายหุ้นสามัญเพิ่มทุนของบริษัทฯ จำนวนรวม 20,108,004,098   |
|         |     หุ้น ให้แก่ผู้ถือหุ้นเดิมของบริษัทฯ                                |
|         |     และกลุ่มผู้ลงทุนประเภทสถาบันการเงิน                           |
|         | หรือกลุ่มลูกค้าของบริษัทหลักทรัพย์ที่ทำหน้าที่เป็นผู้จัดจำหน่ายหลักทรัพย์ของบริษัทฯ |
|         |     โดยได้รับเงินค่าจองซื้อหุ้นทั้งสิ้นรวม 12,872.5 ล้านบาท             |
|         |     และได้นำเงินส่วนใหญ่ใช้คืนเงินกู้ที่ใช้ในการได้มาซึ่งหุ้นบีทีเอสซี ดังนั้น    |
|         |     ทุนจดทะเบียนชำระแล้วของบริษัทฯ จึงเพิ่มขึ้นจาก 35,781,271,787    |
|         |     บาท เป็น 55,889,275,885 บาท                             |
|         |     โดยเป็นหุ้นสามัญที่ออกจำหน่ายแล้วจำนวน 55,889,275,885 หุ้น       |
|         |     มูลค่าที่ตราไว้หุ้นละ 1 บาท                                   |
|         |                                                            |
|         | -   เมื่อเดือนมิถุนายน 2553 วีจีไอจัดตั้งบริษัทย่อย ชื่อ วี จี ไอ           |
|         |     แอดเวอร์ไทซิ่ง ไชน่า ลิมิเต็ด ในประเทศสาธารณรัฐประชาชนจีน       |
|         |     เพื่อดำเนินธุรกิจให้บริการสื่อโฆษณาในโมเดิร์นเทรด ในต่างประเทศ     |
|         |                                                            |
|         | -   เมื่อเดือนกรกฎาคม 2553 บริษัทฯ จัดตั้งบริษัทย่อย ชื่อ บริษัท บางกอก   |
|         |     สมาร์ทการ์ด เทคโนโลยี่ จำกัด (ปัจจุบันชื่อ บริษัท แครอท รีวอร์ดส     |
|         |     จำกัด) เพื่อดำเนินธุรกิจให้การสนับสนุนและบริการด้านเทคโนโลยี       |
|         |                                                            |
|         | -   เมื่อวันที่ 11 พฤศจิกายน 2553 บริษัทฯ                          |
|         |     ได้ออกและจัดสรรใบสำคัญแสดงสิทธิ BTS-W2 จำนวน 5,027,000,448  |
|         |     หน่วย ให้แก่ผู้ถือหุ้นเดิมของบริษัทฯ ที่มีการจองซื้อหุ้นเพิ่มทุน            |
|         |     และก                                                   |
|         | ลุ่มผู้ลงทุนประเภทสถาบันการเงินหรือกลุ่มลูกค้าของบริษัทหลักทรัพย์ที่ทำหน้าที่เป็น |
|         |     ผู้จัดจำหน่ายหลักทรัพย์ของบริษัทฯ โดยใบสำคัญแสดงสิทธิ BTS-W2 1     |
|         |     หน่วย มีสิทธิซื้อหุ้นสามัญของบริษัทฯ ได้ 1 หุ้น (มูลค่าที่ตราไว้หุ้นละ 0.64 |
|         |     บาท) ในราคาใช้สิทธิที่ 0.70 บาทต่อหุ้น                         |
|         |                                                            |
|         | -   เมื่อวันที่ 16 พฤศจิกายน 2553 ที่ประชุมวิสามัญผู้ถือหุ้น ครั้งที่ 2/2553   |
|         |     มีมติอนุมัติให้เพิ่มทุนจดทะเบียนของบริษัทฯ เป็นจำนวน 77,219,144,170 |
|         |     บาท โดยการออกหุ้นสามัญเพิ่มทุนจำนวน 16,302,867,837 หุ้น        |
|         |     เพื่อรองรับการใช้สิทธิแปลงสภาพของหุ้นกู้แปลงสภาพของ บริษัทฯ        |
|         |     และหุ้นที่จะออกเพื่อเสนอขายให้แก่ผู้ถือหุ้นที่เหลือของบีทีเอสซี           |
|         |     และมีมติอนุมัติให้ลดมูลค่าที่ตราไว้ของหุ้นสามัญของบริษัทฯ จาก 1        |
|         |     บาทต่อหุ้น เป็น 0.64 บาทต่อหุ้น                               |
|         |     เพื่อล้างส่วนต่ำมูลค่าหุ้นและลดผลขาดทุนสะสมของบริษัทฯ              |
|         |                                                            |
|         | -   เมื่อวันที่ 14 ธันวาคม 2553                                  |
|         |     ตลาดหลักทรัพย์แห่งประเทศไทยประกาศให้หลักทรัพย์ BTS             |
|         |     ได้รับเลือกเข้าคำนวณในดัชนี SET 50                           |
+---------+------------------------------------------------------------+
| 2554    | -   เมื่อวันที่ 25 มกราคม 2554 บริษัทฯ ได้ออกและขายหุ้นกู้แปลงสภาพ     |
|         |     มูลค่ารวม 10,000,000,000 บาท อายุ 5 ปี แก่นักลงทุนในต่างประเทศ |
|         |     ซึ่งหุ้นกู้แปลงสภาพนี้มีอัตราดอกเบี้ยร้อยละ 1 ต่อปี ใน 2 ปีแรก         |
|         |     และไม่มีดอกเบี้ยใน 3 ปีหลัง ซึ่งบริษัทฯ                          |
|         |     ได้นำเงินที่ได้จากการขายหุ้นกู้แปลงสภาพนี้ไปใช้คืนเงินกู้แก่สถาบันการเงิน |
|         |                                                            |
|         | -   เมื่อวันที่ 26 มกราคม 2554 บริษัทฯ                            |
|         |     ได้จดทะเบียนลดทุนโดยลดมูลค่าหุ้นที่ตราไว้ของ                     |
|         |     บริษัทฯ จาก 1 บาทต่อหุ้น เป็น 0.64 บาทต่อหุ้น                   |
|         |     เพื่อล้างส่วนต่ำมูลค่าหุ้นและลดผลขาดทุนสะสมของบริษัทฯ              |
|         |     ทำให้ทุนจดทะเบียนชำระแล้วของบริษัทฯ ลดลงจาก 55,889,275,885   |
|         |     บาท เป็น 35,769,136,566.40 บาท                          |
|         |     โดยเป็นหุ้นสามัญที่ออกจำหน่ายแล้วจำนวน 55,889,275,885 หุ้น       |
|         |     มูลค่าที่ตราไว้หุ้นละ 0.64 บาท                                |
|         |                                                            |
|         | -   เมื่อวันที่ 15 กุมภาพันธ์ 2554                                 |
|         |     ได้มีการปรับโครงสร้างการถือหุ้นภายในกลุ่มบริษัทธุรกิจอสังหาริมทรัพย์    |
|         |     โดยบริษัทฯ ได้เข้าซื้อหุ้นทั้งหมดของบีทีเอส แอสเสทส์ และบริษัท บีทีเอส  |
|         |     แลนด์ จำกัด จากบีทีเอสซี นอกจากนี้ บริษัทฯ                      |
|         |     ยังได้แลกเปลี่ยนหุ้นทั้งหมดที่ถือในบริษัท กมลา บีช รีสอร์ท แอนด์ โฮเต็ล  |
|         |     แมนเนจเม้นท์ จำกัด กับหุ้นร้อยละ 80 ที่บีทีเอสซีถืออยู่ใน นูโวไลน์      |
|         |                                                            |
|         | -   เมื่อวันที่ 16 กุมภาพันธ์ 2554 บริษัทฯ ได้เข้าซื้อหุ้นอีกร้อยละ 20       |
|         |     ในนูโวไลน์ จาก Pacific Harbor Advisors Pte. Ltd.         |
|         |     ทำให้บริษัทฯ ถือหุ้นทั้งหมดในนูโวไลน์ อย่างไรก็ตาม Pacific Harbor  |
|         |     Advisors Pte. Ltd. มีสิทธิซื้อหุ้นจำนวนดังกล่าวคืนจากบริษัทฯ       |
|         |                                                            |
|         | -   เมื่อวันที่ 24 มีนาคม 2554 บริษัทฯ                             |
|         |     จ่ายเงินปันผลระหว่างกาลให้แก่ผู้ถือหุ้นในอัตรา 0.0129 บาทต่อหุ้น      |
|         |     รวมเป็นเงินทั้งสิ้น 720.7 ล้านบาท                             |
|         |                                                            |
|         | -   เมื่อวันที่ 6 มิถุนายน 2554 บริษัทฯ ได้ออกและจำหน่ายหุ้นจำนวน       |
|         |     1,298,998,791 หุ้น มูลค่าที่ตราไว้หุ้นละ 0.64 บาท               |
|         |     ให้แก่ผู้ถือหุ้นของบีทีเอสซีในราคา 0.91 บาทต่อหุ้น                  |
|         |                                                            |
|         | เพื่อเป็นค่าตอบแทนที่ผู้ถือหุ้นของบีทีเอสซีได้นำหุ้นที่ตนถืออยู่ในบีทีเอสซีจำนวนรวม |
|         |     472,827,433 หุ้น มาชำระเป็นค่าหุ้นสามัญเพิ่มทุนของบริษัทฯ          |
|         |     แทนการชำระด้วยเงินสด (คิดเป็นสัดส่วนการแลกเปลี่ยนหุ้นที่ 1         |
|         |     หุ้นสามัญบีทีเอสซี ต่อ 2.7473 หุ้นสามัญเพิ่มทุนของบริษัทฯ)            |
|         |     ทำให้ทุนจดทะเบียนชำระแล้วของบริษัทฯ เพิ่มจาก 35,769,136,566.40 |
|         |     บาท เป็น 36,600,495,792.64 บาท                          |
|         |     โดยเป็นหุ้นสามัญที่ออกจำหน่ายแล้วจำนวน 57,188,274,676 หุ้น       |
|         |     มูลค่าที่ตราไว้หุ้นละ 0.64 บาท และทำให้สัดส่วนการถือหุ้นของบริษัทฯ    |
|         |     ในบีทีเอสซีเพิ่มขึ้นเป็นร้อยละ 96.44                            |
|         |                                                            |
|         | -   เมื่อวันที่ 26 กรกฎาคม 2554 ที่ประชุมสามัญผู้ถือหุ้นประจำปี 2554      |
|         |     ของบริษัทฯ มีมติอนุมัติให้ออกใบสำคัญแสดงสิทธิแก่พนักงานของบริษัทฯ     |
|         |     และบริษัทย่อยที่ไม่ได้ดำรงตำแหน่งกรรมการ ภายใต้โครงการ BTS      |
|         |     Group ESOP 2011 (ใบสำคัญแสดงสิทธิ BTS-WA) จำนวนไม่เกิน      |
|         |     100,000,000 หน่วย โดยใบสำคัญแสดงสิทธิ BTS-WA 1 หน่วย        |
|         |     มีสิทธิซื้อหุ้นสามัญของบริษัทฯ ได้ 1 หุ้น (มูลค่าที่ตราไว้หุ้นละ 0.64 บาท) |
|         |     ในราคาใช้สิทธิที่ 0.70 บาทต่อหุ้น                              |
|         |                                                            |
|         | -   เมื่อวันที่ 5 สิงหาคม 2554 บริษัทฯ                             |
|         |     จ่ายเงินปันผลสำหรับรอบระยะเวลาบัญชีสิ้นสุดวันที่ 31 มีนาคม 2554     |
|         |     ให้แก่ผู้ถือหุ้น เพิ่มเติมจากเงินปันผลระหว่างกาลที่จ่ายเมื่อเดือนมีนาคม    |
|         |     2554 ในอัตรา 0.02264 บาทต่อหุ้น รวมเป็นเงินทั้งสิ้น 1,294.3      |
|         |     ล้านบาท                                                 |
|         |                                                            |
|         | -   เมื่อวันที่ 12 สิงหาคม 2554 รถไฟฟ้าส่วนต่อขยายสายสุขุมวิท          |
|         |     ช่วงอ่อนนุช-แบริ่ง ระยะทาง 5.25 กิโลเมตร เปิดให้บริการ          |
|         |     โดยบีทีเอสซีเป็นผู้ให้บริการเดินรถ และซ่อมบำรุงส่วนต่อขยายนี้         |
|         |     ภายใต้สัญญาผู้ให้บริการเดินรถและซ่อมบำรุง                       |
+---------+------------------------------------------------------------+
| 2555    | -   เมื่อวันที่ 10 กุมภาพันธ์ 2555 บริษัทฯ                           |
|         |     จ่ายเงินปันผลระหว่างกาลให้แก่ผู้ถือหุ้นในอัตรา 0.02393 บาทต่อหุ้น     |
|         |     รวมเป็นเงินทั้งสิ้น 1,368.1 ล้านบาท                           |
|         |                                                            |
|         | -   เมื่อวันที่ 20 กุมภาพันธ์ 2555 บีทีเอส แอสเสทส์                   |
|         |     ได้โอนหุ้นทั้งหมดในบริษัท ก้ามกุ้ง พร็อพเพอร์ตี้ จำกัด และบริษัท ก้ามปู   |
|         |     พร็อพเพอร์ตี้ จำกัด ให้บริษัทฯ                                 |
|         |     แทนการชำระคืนหนี้เงินกู้ยืมระหว่างบริษัทเป็นเงินสด ทำให้บริษัทฯ       |
|         |     ถือหุ้นบริษัท ก้ามกุ้ง พร็อพเพอร์ตี้ จำกัด และบริษัท ก้ามปู พร็อพเพอร์ตี้   |
|         |     จำกัด โดยตรง                                            |
|         |                                                            |
|         | -   เมื่อวันที่ 29 มีนาคม 2555 บริษัทฯ ได้ขายหุ้นในนูโวไลน์ ร้อยละ 20    |
|         |     คืนให้แก่ Pacific Harbor Advisors Pte. Ltd. ตามสัญญาซื้อหุ้นคืน |
|         |                                                            |
|         | -   เมื่อวันที่ 30 มีนาคม 2555                                   |
|         |     จำนวนผู้โดยสารรถไฟฟ้าทำสถิติสูงสุดในวันธรรมดาที่ 714,575 เที่ยวคน  |
|         |                                                            |
|         | -   เมื่อวันที่ 3 พฤษภาคม 2555                                  |
|         |     บีทีเอสซีได้เข้าลงนามในสัญญาการให้บริการเดินรถและซ่อมบำรุง        |
|         |     โครงการระบบขนส่งมวลชนกรุงเทพมหานคร กับกรุงเทพธนาคม         |
|         |     ในการให้บริการ เดินรถ                                     |
|         |     และซ่อมบำรุงโครงการระบบขนส่งมวลชนกรุงเทพมหานคร เป็นระยะเวลา |
|         |     30 ปี นับแต่วันที่ 8 พฤษภาคม 2555 ถึง 2 พฤษภาคม 2585          |
|         |     ซึ่งเส้นทางประกอบด้วย ส่วนต่อขยายสายสีลม                      |
|         |     ช่วงสะพานตากสิน-วงเวียนใหญ่ และ ช่วงวงเวียนใหญ่-บางหว้า        |
|         |     และส่วนต่อขยายสายสุขุมวิท ช่วงอ่อนนุช-แบริ่ง                     |
|         |     และจะรวมเส้นทางเดิมของสัมปทานภายหลังครบกำหนดอายุสัมปทานในวันที่ |
|         |     4 ธันวาคม 2572                                          |
|         |                                                            |
|         | -   เมื่อวันที่ 18 พฤษภาคม 2555                                 |
|         |     วีจีไอยื่นแบบคำขออนุญาตเสนอขายหุ้นที่ออกใหม่                     |
|         |     แบบแสดงรายการข้อมูลการเสนอขายหลักทรัพย์                     |
|         |     และร่างหนังสือชี้ชวนต่อสำนักงาน ก.ล.ต.                        |
|         |                                                            |
|         |    เพื่อเตรียมความพร้อมเพื่อเข้าจดทะเบียนในตลาดหลักทรัพย์แห่งประเทศไทย |
|         |                                                            |
|         | -   เมื่อเดือนพฤษภาคม 2555                                    |
|         |     มีการใช้สิทธิแปลงสภาพของหุ้นกู้แปลงสภาพจำนวน 55,000,000 บาท    |
|         |     ทำให้หุ้นกู้แปลงสภาพลดลงจาก 10,000,000,000 บาท เป็น          |
|         |     9,945,000,000 บาท และทุนจดทะเบียนชำระแล้วของบริษัทฯ เพิ่มจาก  |
|         |     36,600,495,792.64 บาท เป็น 36,641,907,553.92 บาท        |
|         |     โดยเป็นหุ้นสามัญที่ออกจำหน่ายแล้วจำนวน 57,252,980,553 หุ้น       |
|         |     มูลค่าที่ตราไว้หุ้นละ 0.64 บาท                                |
|         |                                                            |
|         | -   เมื่อวันที่ 13 มิถุนายน 2555 ที่ประชุมคณะกรรมการบริษัท             |
|         |     มีมติอนุมัติให้เสนอต่อที่ประชุมสามัญผู้ถือหุ้นประจำปี 2555              |
|         |     ที่จะจัดให้มีขึ้นในวันที่ 26 กรกฎาคม 2555                        |
|         |     เพื่อพิจารณาอนุมัติเรื่องสำคัญดังต่อไปนี้                           |
|         |                                                            |
|         |     -   เสนอให้พิจารณาจ่ายเงินปันผลสำหรับรอบระยะเวลาบัญชีสิ้นสุดวันที่   |
|         |         31 มีนาคม 2555 ให้แก่ผู้ถือหุ้น                            |
|         |         เพิ่มเติมจากเงินปันผลระหว่างกาลที่จ่ายเมื่อเดือนกุมภาพันธ์ 2555   |
|         |         ในอัตรา 0.02410 บาทต่อหุ้น รวมเป็นเงินทั้งสิ้นไม่เกิน 1,379.8  |
|         |         ล้านบาท                                             |
|         |                                                            |
|         |                                                            |
|         |   -   พิจารณาอนุมัติการเปลี่ยนแปลงจำนวนหุ้นและมูลค่าหุ้นที่ตราไว้ของบริษัทฯ |
|         |         จากเดิมมูลค่าที่ตราไว้หุ้นละ 0.64 บาท เป็นหุ้นละ 4 บาท        |
|         |                                                            |
|         |     -   พิจารณาอนุมัติให้ออกใบสำคัญแสดงสิทธิให้แก่พนักงานของบริษัทฯ     |
|         |         และบริษัทย่อยที่ไม่ได้ดำรงตำแหน่งกรรมการ ภายใต้โครงการ BTS  |
|         |         Group ESOP 2012 (ใบสำคัญแสดงสิทธิ BTS-WB) จำนวนไม่เกิน  |
|         |         16,000,000 หน่วย โดยใบสำคัญแสดงสิทธิ BTS-WB 1 หน่วย     |
|         |         มีสิทธิซื้อหุ้นสามัญของบริษัทฯ ได้ 1 หุ้น (มูลค่าที่ตราไว้หุ้นละ 4     |
|         |         บาท) ในราคาใช้สิทธิตามสูตรที่กำหนด                       |
+---------+------------------------------------------------------------+

1.  ภาพรวมการประกอบธุรกิจของบริษัทฯ บริษัทย่อย และบริษัทร่วม

จากการที่บริษัทฯ ได้มาซึ่งหุ้นสามัญร้อยละ 94.60 ของบีทีเอสซี เมื่อเดือนพฤษภาคม 2553 (ณ
ปัจจุบัน ถือหุ้นเท่ากับร้อยละ 96.44 ของบีทีเอสซี) ทำให้ธุรกิจหลักของบริษัทฯ เปลี่ยนไป
จากเดิมซึ่งประกอบธุรกิจพัฒนาอสังหาริมทรัพย์เป็นธุรกิจหลัก โดยขณะนี้ ธุรกิจหลักของบริษัทฯ ได้แก่
(1) ธุรกิจระบบขนส่งมวลชน คือ ระบบรถไฟฟ้าบีทีเอสและส่วนต่อขยาย และบีอาร์ที (2)
ธุรกิจสื่อโฆษณา เช่น ให้บริการเช่าพื้นที่โฆษณาและพื้นที่ร้านค้าบนสถานีรถไฟฟ้า
พื้นที่โฆษณาบนชานชาลา และพื้นที่โฆษณาทั้งในและนอกตัวรถไฟฟ้า
รวมไปถึงการให้บริการสื่อโฆษณาในเครือข่ายสาขาของโมเดิร์นเทรด (3) ธุรกิจอสังหาริมทรัพย์
เช่น อสังหาริมทรัพย์ตามแนวเส้นทางรถไฟฟ้า บีทีเอสและส่วนต่อขยาย โรงแรม อาคารสำนักงาน
เซอร์วิสอพาร์ทเมนท์ และธุรกิจสนามกอล์ฟ และ (4) ธุรกิจให้บริการ เช่น ธุรกิจบริหารโรงแรม
ธุรกิจรับเหมาก่อสร้างและบริหารโครงการก่อสร้าง ธุรกิจการให้บริการเงินอิเล็กทรอนิกส์
(e-money) ที่มีระบบตั๋วร่วม (common ticketing system) สำหรับรถไฟฟ้าบีทีเอส
รถไฟฟ้าใต้ดิน MRT และรถโดยสารด่วนพิเศษ BRT รวมทั้งเครือข่ายระบบขนส่งมวลชนอื่นๆ
ภายใต้ชื่อ “rabbit (แรบบิท)” ธุรกิจส่งเสริมการขายด้วยเครื่องพิมพ์คูปองอัตโนมัติ (coupon
kiosks) และธุรกิจการให้บริการลูกค้าสัมพันธ์ ภายใต้ชื่อ “แครอท รีวอร์ดส (Carrot
Rewards)”

ทั้งนี้ ภาพรวมโครงสร้างกลุ่มของบริษัทฯ บริษัทย่อย และบริษัทร่วม ณ วันที่ 31 มีนาคม 2555
เป็นดังต่อไปนี้

โครงสร้างการถือหุ้นของบริษัทฯ บริษัทย่อย และบริษัทร่วม ณ วันที่ 31 มีนาคม 2555

* บริษัท วี จี ไอ โกลบอล มีเดีย จำกัด ได้จดทะเบียนแปรสภาพเป็นบริษัทมหาชนจำกัด
และเปลี่ยนชื่อเป็น บริษัท วี จี ไอ โกลบอล มีเดีย จำกัด (มหาชน) เมื่อวันที่ 2 เมษายน 2555

2.  โครงสร้างรายได้

ในปี 2554/55 รายได้จากการดำเนินงานหลักของบริษัทฯ นั้น
มาจากรายได้จากธุรกิจระบบขนส่งมวลชน (รายได้จากค่าโดยสาร
และรายได้จากการให้บริการเดินรถในส่วนต่อขยายสายสีลมและสายสุขุมวิท
และรถโดยสารด่วนพิเศษบีอาร์ที) คิดเป็นร้อยละ 65.8 ของรายได้จากการดำเนินงาน
รองลงมาคือ รายได้จากธุรกิจสื่อโฆษณา (รายได้จากการให้เช่าและบริการโฆษณาบนรถไฟฟ้า
สถานีรถไฟฟ้า และในโมเดิร์นเทรด ธุรกิจอสังหาริมทรัพย์ (รายได้จากการขายอสังหาริมทรัพย์
รายได้จากการรับเหมาก่อสร้าง รายได้ค่าเช่าและการบริการ และรายได้จากกิจการสนามกอล์ฟ)
และธุรกิจบริการ ซึ่งคิดเป็นร้อยละ 24.9, 9.3 และ 0.0 ของรายได้จากการดำเนินงาน
ตามลำดับ รายได้จากการดำเนินงานเพิ่มขึ้นร้อยละ 33 จากปี 2553/54 (ปรับปรุงใหม่)
สาเหตุหลักเกิดจากการเติบโตของรายได้จากธุรกิจระบบขนส่งมวลชนและธุรกิจสื่อโฆษณา

โครงสร้างรายได้ของบริษัทฯ

+------------------------------+----------+------+---------+---------+
|                              | งวดปีบัญ   |      |         |         |
|                              | ชีสิ้นสุดวันที่ |      |         |         |
|                              | 31 มีนาคม |      |         |         |
+==============================+==========+======+=========+=========+
|                              | 2555     |      | 2554    |         |
+------------------------------+----------+------+---------+---------+
|                              | งบก      |      | งบกา    |         |
|                              | ารเงินรวม |      | รเงินรวม |         |
|                              |          |      | (ปรับ    |         |
|                              | (        |      | ปรุงใหม่) |         |
|                              | ตรวจสอบ) |      | (ต      |         |
|                              |          |      | รวจสอบ) |         |
+------------------------------+----------+------+---------+---------+
|                              | ล้านบาท   | %    | ล้านบาท  | %       |
+------------------------------+----------+------+---------+---------+
| รายได้จากการขายอสังหาริมทรัพย์    | 325.5    | 3.5  | 144.4   | 2.1     |
|                              |          |      |         |         |
| (รายได้จากโครงการธนาซิตี้,       |          |      |         |         |
| ที่ดินนอกโครงการ ธนาซิตี้          |          |      |         |         |
| และโครงการแอ็บสแตรกสุขุมวิท      |          |      |         |         |
| 66/1)                        |          |      |         |         |
+------------------------------+----------+------+---------+---------+
| รายได้จากการรับเหมาก่อสร้าง      | 72.8     | 0.8  | 261.8   | 3.8     |
|                              |          |      |         |         |
| (รายได้จากโครงการบ้านเอื้ออาทร)  |          |      |         |         |
+------------------------------+----------+------+---------+---------+
| รายได้จากค่าโดยสาร – สุทธิ       | 4,296.8  | 46.4 | 3,544.8 | 51.9    |
|                              |          |      |         |         |
| (ราย                         |          |      |         |         |
| ได้ค่าโดยสารจากระบบรถไฟฟ้าบีทีเอส |          |      |         |         |
| ระยะทาง 23.5 กม.)            |          |      |         |         |
+------------------------------+----------+------+---------+---------+
| รายได้จากการให้บริการเดินรถ      | 880.1    | 9.5  | 316.0   | 4.6     |
|                              |          |      |         |         |
| (รายได้จากการให้บริการเ         |          |      |         |         |
| ดินรถในส่วนต่อขยายสายสีลมและสายส |          |      |         |         |
| ุขุมวิทและรถโดยสารด่วนพิเศษบีอาร์ที) |          |      |         |         |
+------------------------------+----------+------+---------+---------+
| ร                            | 1,958.8  | 21.2 | 1,370.6 | 20.1    |
| ายได้จากการให้เช่าและบริการโฆษณา |          |      |         |         |
|                              |          |      |         |         |
| (รายได้จากธุรกิจให้เช่าพื้นที่ร้านค้าแล |          |      |         |         |
| ะให้บริการสื่อโฆษณาบนรถไฟฟ้าบีทีเอส |          |      |         |         |
| สถานีรถไฟฟ้า                   |          |      |         |         |
| บีทีเอส และโมเดิร์นเทรด)         |          |      |         |         |
+------------------------------+----------+------+---------+---------+
| รายได้ค่าเช่าและบริการ           | 330.8    | 3.6  | 254.9   | 3.7     |
|                              |          |      |         |         |
| (ราย                         |          |      |         |         |
| ได้ค่าเช่าและบริการจากธุรกิจโรงแรม |          |      |         |         |
| อาคารที่พักอาศัย อาคารสำนักงาน    |          |      |         |         |
| และสนามกอล์ฟ)                 |          |      |         |         |
+------------------------------+----------+------+---------+---------+
| รายได้อื่นๆ                     |          |      |         |         |
+------------------------------+----------+------+---------+---------+
|   กำไรจากการชำระหนี้           | -        | -    | 14.8    | 0.2     |
+------------------------------+----------+------+---------+---------+
|   กำไรจากการวางท             | -        | -    | 708.5   | 10.4    |
| รัพย์เพื่อเป็นหลักประกันในการชำระหนี้ |          |      |         |         |
+------------------------------+----------+------+---------+---------+
|   ราย                        | -        | -    | 3.0     | 0.0     |
| ได้จากการขายสิทธิในการเรียกร้องหนี้ |          |      |         |         |
+------------------------------+----------+------+---------+---------+
|   โอนกลับค่าเผื่อผลขาดทุนจากการล  | 705.3    | 7.6  | -       | -       |
| ดลงของมูลค่าต้นทุนงานฐานรากรอโอน |          |      |         |         |
+------------------------------+----------+------+---------+---------+
| รายได้ค่าชดเชยตามคำสั่งศาล       | 367.0    | 4.0  | -       | -       |
+------------------------------+----------+------+---------+---------+
| กำไรจากอัตราแลกเปลี่ยน          | 36.9     | 0.4  | 48.1    | 0.7     |
+------------------------------+----------+------+---------+---------+
| กำไรจากการรับคืนเงินจ่ายล่วงหน้า   | 44.0     | 0.5  | -       | -       |
|                              |          |      |         |         |
|   เพื่อซื้อเงินลงทุนในบริษัทย่อย      |          |      |         |         |
+------------------------------+----------+------+---------+---------+
| ดอกเบี้ยรับ                     | 39.7     | 0.4  | 28.7    | 0.4     |
+------------------------------+----------+------+---------+---------+
| อื่นๆ                          | 194.2    | 2.1  | 133.1   | 2.1     |
+------------------------------+----------+------+---------+---------+
| รวมรายได้ทั้งสิ้น                 | 9,251.9  | 1    | 6,828.7 | 100.0   |
|                              |          | 00.0 |         |         |
+------------------------------+----------+------+---------+---------+

ที่มา: งบการเงินบริษัทฯ